Document ID: 32002D0672

Komisjoni otsus,
21. august 2002,
millega muudetakse otsust 97/468/EÜ, et lisada sinna looduslike ulukite liha tootev Gröönimaa ettevõte
(teatavaks tehtud numbri K(2002) 3094 all)
(EMPs kohaldatav tekst)
(2002/672/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] viimati muudetud otsusega 2001/4/EÜ, [2] eriti selle artikli 2 lõiget 1,
ning arvestades järgmist:
(1) Komisjoni otsusega 97/468/EÜ [3] nende kolmandates riikides asuvate ettevõtete ajutiste loetelude koostamise kohta, millest liikmesriigid lubavad importida lihatooteid, on koostatud looduslike ulukite liha tootvate ettevõtete ajutised loetelud.
(2) Gröönimaa on saatnud loetelu looduslike ulukite liha tootvatest ettevõtetest, mille puhul pädevad asutused tõendavad, et ettevõtted vastavad ühenduse eeskirjadele.
(3) Seega on võimalik koostada looduslike ulukite liha tootvate Gröönimaa ettevõtete ajutine loetelu.
(4) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse lisa tekst lisatakse otsuse 97/468/EÜ lisale.
Artikkel 2
Käesolev otsus on adresseeritud liikmesriikidele.
Brüssel, 21. august 2002

Labels: 17
5
0
3
6
18